

**Budapesti Módszertani Szociális Központ és Intézményei**

a Közalkalmazottak jogállásáról szóló 1992. évi XXXIII. törvény 20/A. § alapján

pályázatot hirdet

**Budapesti Módszertani Szociális Központ és Intézményei
Átmeneti Szállás 1089 Budapest, Kálvária utca 23.

szociális munkatárs munkakör mellett ellátási egységvezető helyettes**

beosztás ellátására.

**A közalkalmazotti jogviszony időtartama:**

határozatlan idejű közalkalmazotti jogviszony

**Foglalkoztatás jellege:**

Teljes munkaidő

**A vezetői megbízás időtartama:**

A vezetői megbízás határozott időre, 2020.06.30.-ig szól.

**A munkavégzés helye:**

1089 Budapest VIII. kerület, Kálvária utca 23.

**A beosztáshoz tartozó, illetve a vezetői megbízással járó lényeges feladatok:**

Az átmeneti szállás szociális-, mentális gondozási tevékenységének megszervezése, irányítása és ellenőrzése – szoros együttműködésben dolgozva az Ellátási egységvezetővel. Az intézmény ügyfeleinek nyújtandó szociális munka típusának és irányának személyre szabott meghatározása; egyéni esetmunka végzése, továbbá az egyes ügyfelek szociális-, mentális gondozását végző munkatársak kijelölése, az esetelosztás és esetátadás folyamatának irányítása. A szakmai munkához kapcsolódó adminisztráció rendszeres, tartalmi- és formai szempontból történő ellenőrzése. Szakmai teamek, esetmegbeszélő csoportok és egyéni konzultációk vezetése.

**Illetmény és juttatások:**

Az illetmény megállapítására és a juttatásokra a Közalkalmazottak jogállásáról szóló 1992. évi XXXIII. törvény rendelkezései, valamint a(z) Kjt. szociális, gyermekjóléti és gyermekvédelmi ágazatban történő végrehajtásáról szóló 257/2000. (XII. 26.) Korm. rendelet 5. számú melléklete (szociális ágazati összevont pótlék), továbbá a BMSZKI belső szabályzatának (éves szinten bruttó 200.000.-Ft cafeteria), illetve belső utasításainak (utazási költségtérítés és éves szinten bruttó 60.000.-Ft ruházati költségtérítés) rendelkezései, valamint a vezetői beosztásokhoz kapcsolódó keresetkiegészítések megállapításai az irányadók.

**Pályázati feltételek:**

         Főiskola,

         Felhasználói szintű MS Office (irodai alkalmazások),

         Egyéni esetkezelői, valamint segítő beszélgetésben szerzett tapasztalat

         Magyar állampolgárság, büntetlen előélet, cselekvőképesség

**A pályázat elbírálásánál előnyt jelent:**

         Jártasság esetmegbeszélő csoport vezetésében

         Hajléktalan ellátás témacsoportban szerzett szakvizsga

         Szociális ellátásban szerzett vezetői tapasztalat

         Jó fogalmazási, írásbeli, gépírási készség

**A pályázat részeként benyújtandó iratok, igazolások:**

* Részletes szakmai önéletrajz
* Motivációs levél
* Végzettséget igazoló okiratok másolata
* Érvényes, 3 hónapon belüli hatósági erkölcsi bizonyítvány vagy nyilatkozat arról, hogy sikeres pályázat esetén, a jogszabálynak megfelelő érvényes hatósági erkölcsi bizonyítványt a belépés napjáig bemutatja
* Nyilatkozat arról, hogy a pályázó hozzájárul a pályázati anyagában foglalt személyes adatainak pályázati eljárással összefüggő kezeléséhez
* A megpályázott egység szakmai tevékenységének irányítására, fejlesztésére vonatkozó maximum 3 oldalas program.

**A beosztás betölthetőségének időpontja:** A beosztás a pályázatok elbírálását követően azonnal betölthető.

**A pályázat benyújtásának határideje:** 2019. szeptember 18.

**A pályázat elbírálásának határideje:** 2019. szeptember 23.

**A pályázatok benyújtásának módja:** Elektronikus úton a Személy- és munkaügyi csoport részére az allaspalyazat@bmszki.hu E-mail címen keresztül. A pályázati kiírással kapcsolatosan további tájékoztatást Makkai Hunor nyújt, a 06-30-485-2856 -os telefonszámon.

**A munkáltatóval kapcsolatos egyéb lényeges információ:** Kérjük az e-mail tárgy rovatában feltüntetni a pályázati adatbázisban szereplő azonosító számot: "MÜ/1357-1/2019" valamint a munkakör/beosztás megnevezését: "szociális munkatárs munkakör mellett, ellátási egységvezető helyettes". Sikeres pályázat esetén, a munkába állás feltétele: belépés napján érvényes, 3 hónapon belüli hatósági erkölcsi bizonyítvány és a BMSZKI foglalkozás-egészségügyi orvosa által kiállított elsőfokú munkaköri orvosi alkalmassági vélemény.

**A pályázat elbírálásának módja, rendje:** A pályázat beküldése előtt kérjük, olvassa el a pályázók személyes adatainak kezeléséről szóló BMSZKI adatvédelmi tájékoztatóját a www.bmszki.hu/adatvédelem oldalon. A benyújtott pályázatok értékelése alapján, a kiválasztott pályázók személyes meghallgatáson vesznek részt. A pályázókat írásban értesítjük. A határidőn túl érkező, valamint a pályázati feltételeknek tartalmilag nem megfelelő, illetve hiányos pályázatokat nem áll módunkban elfogadni.

**A pályázati kiírás további közzétételének helye, ideje:**

         www.budapest.hu - 2019. szeptember 3.

         www.bmszki.hu - 2019. szeptember 3.

         www.3sz.hu - 2019. szeptember 3.

**A munkáltatóval kapcsolatban további információt a www.bmszki.hu honlapon szerezhet.**